**GE2 Luonnonmaantiedettä, oma alue**

* **muista mainita lähteet (myös kuvissa)**

**Tehtävä 1: Oma alue**

Määrittele valtiosi sijainti mahdollisimman monipuolisesti:

* Maantieteellinen sijainti: eteläisin ja pohjoisin rajaava leveyspiiri, itäisin ja läntisin rajaava pituuspiiri.
* Suhteellinen sijainti: naapurivaltiot/-alueet, mahdolliset rajaavat merialueet sekä etäisyys pääkaupungista/keskipisteestä Helsinkiin. Voit käyttää apuna oheisia linkkejä:
* <https://www.google.com/earth/>
* [http://maps.google.com](https://maps.google.com/)

**Tehtävä 2: Planetaariset liikkeet, ilmakehä ja tuulet**

Tutustu aiheeseen oppikirjan lukujen 2 ja 3 avulla.

a. Mitkä tekijät vaikuttavat alueesi vuodenaikoihin?

b. Mikä on alueesi valaistusvyöhyke ja mitkä tekijät siihen vaikuttavat?

c. Mikä on alueesi aikavyöhyke ja kuinka paljon se eroaa Suomen ajasta?

d. Mitä vaikutusta vuorovedellä on alueellasi?

e. Näkyykö alueellasi revontulia? Selosta miksi.

f. Mihin ilmanpainevyöhykkeeseen alueesi kuuluu?

g. Mitä planetaarisia, vuodenaikais- ja paikallistuulia alueellasi esiintyy? Mitkä tekijät vaikuttavat alueen tuulten suuntiin?

**Tehtävä 3: Veden kiertokulku, sateet, meret ja sää**

Tutustu aiheeseen oppikirjan lukujen 4 ja 5 avulla.

a. Kerro alueesi vesistöistä; merkittävimmät merialueet, joet, järvet ja jäätiköt.

b. Mitä sadetyyppejä alueellasi esiintyy ja miksi? Kuvaile myös sateiden vuodenaikaista jakautumista alueellasi.

c. Mitkä ovat alueesi merivirrat ja miten ne vaikuttavat alueellasi?

d. Kuvaile alueesi säähän vaikuttavia tekijöitä: sijainti leveysasteella, sijainti planetaarisella ilmanpaine- ja tuulivyöhykkeellä, sijainti rannikolla/mantereen sisäosassa, vallitseva tuulen suunta, säähän vaikuttavat alueelliset ja paikallistuulet.

**Tehtävä 4: Ilmasto, kasvillisuus, maaperä ja maannos**

Tutustu aiheeseen oppikirjan lukujen 6 ja 7 avulla.

a. Mikä on alueesi lämpövyöhyke ja millainen ilmasto alueellasi vallitsee?

b. Laadi alueesi ilmastosta ilmastodiagrammi. Mikäli alueellasi esiintyy useampia ilmastotyyppejä, laadi niistä kaikista ilmastodiagrammit.

c. Kerro alueesi kasvillisuudesta ja siihen vaikuttavista tekijöistä: Kasvillisuusvyöhyke/-vyöhykkeet, tyypilliset kasvit, ilmaston vaikutus kasvillisuuteen, ihmisen vaikutus kasvillisuuteen.

d. Kuvaile alueesi maaperää ja maannosta sekä niihin vaikuttavia tekijöitä: maaperän ravinteikkuus, maannostyyppi/-tyypit.

**Tehtävä 5: Endogeeniset ilmiöt**

Tutustu aiheeseen oppikirjan lukujen 8, 9 ja 10 avulla. Käytä tietoja etsiessäsi myös englanninkielisiä hakusanoja.

a. Millä litosfäärilaatalla alueesi sijaitsee? Sijaitseeko alueesi laatan reunalla vai sen keskellä?

b. Miten kyseinen laatta on liikkeessä suhteessa sitä ympäröiviin laattoihin?

Esiintyykö alueellasi:

c. Hautavajoamia tai syvänmerenhautoja? Jos on, miten ne ovat syntyneet? Nimeä merkittävimmät. Jos ei, miksi ei?

d. Maanjäristyksiä? Milloin viimeksi? Jos ei, miksi ei?

e. Tsunameja? Milloin viimeksi? Jos ei, miksi ei?

f. Tulivuoritoimintaa? Millaista? Nimeä toimivia tulivuoria. Jos ei, miksi ei?

g. Vuoristoja? Miten ne ovat syntyneet? Nimeä merkittävimmät. Jos ei, miksi ei?

**Tehtävä 6: Eksogeeniset tapahtumat**

Tutustu aiheeseen oppikirjan lukujen 11 ja 12 avulla.

a. Millaista rapautumista alueellasi voi esiintyä?

b. Onko alueellasi massaliikuntojen riskiä? Millaisia massaliikuntoja alueellasi on tapahtunut? Jos ei, miksi ei?

c. Esiintyykö alueellasi tuulieroosiota? Mistä alueesi tuulieroosio johtuu? Kerro esimerkkejä.

d. Millaista virtaavan veden eroosiota alueellasi esiintyy? Mainitse merkittävimmät alueellasi virtaavat joet.

e. Esiintyykö alueellasi aaltoeroosiota? Millaista? Mainitse esimerkkialueita. Jos ei, miksi ei?

f. Onko alueellasi jäätikön aikaansaamia maiseman muotoja? Millaisia? Mainitse esimerkkejä. Jos ei, miksi ei?